CELEX: 62020TB0163
Language: hr
Date: 2020-05-25 00:00:00
Title: Predmet T-163/20 R i T-163/20 R II: Rješenje predsjednika Općeg suda od 25. svibnja 2020. – Isopix protiv Parlamenta („Privremena pravna zaštita – Ugovori o javnoj nabavi usluga – Pružanje fotografskih usluga – Zahtjev za suspenziju primjene – Očita djelomična nedopuštenost glavne tužbe – Nedopuštenost – Hitnost – Fumus boni juris – Odvagivanje interesa”)

27.7.2020   
            
            
               HR
            
            
               Službeni list Europske unije
            
            
               C 247/15
            
         
      Rješenje predsjednika Općeg suda od 25. svibnja 2020. – Isopix protiv Parlamenta
      (Predmet T-163/20 R i T-163/20 R II)
      („Privremena pravna zaštita - Ugovori o javnoj nabavi usluga - Pružanje fotografskih usluga - Zahtjev za suspenziju primjene - Očita djelomična nedopuštenost glavne tužbe - Nedopuštenost - Hitnost - Fumus boni juris - Odvagivanje interesa”)
      (2020/C 247/23)
      Jezik postupka: francuski
      
         Stranke
      
      
         Tužitelj: Isopix SA (Ixelles, Belgija) (zastupnici: P. Van den Bulck i J. Fahner, odvjetnici)
      
         Tuženik: Europski parlament (zastupnici: K. Wójcik i E. Taneva, agenti)
      
         Predmet
      
      Zahtjevi na temelju članaka 278. i 279. UFEU-a, radi, u predmetu T-163/20 R, suspenzije primjene Odluke Parlamenta od 24. ožujka 2020., kojom se tužitelj obavještava da njegova ponuda za javnu nabavu COMM/DG/AWD/2019/854 nije bila prihvaćena i da je predmetna javna nabava dodijeljena drugom ponuditelju, kao i radi nalaganja dostave Parlamentu izvješća o ocjeni ponuda, i, u predmetu T-163/20 R II, radi suspenzije primjene Odluke Parlamenta od 17. travnja 2020. kojom se tužitelj obavještava da je njegova ponuda za javnu nabavu COMM/DG/AWD/2019/854 odbijena iz razloga što ne ispunjava kriterije odabira u pogledu financijske i ekonomske sposobnosti.
      
         Izreka
      
      
                  1.
               
               
                  Suspendira se primjena Odluke Europskog parlamenta od 24. ožujka 2020., kojom se Isopix SA obavještava da njegova ponuda za javnu nabavu COMM/DG/AWD/2019/854 nije bila prihvaćena i da je ugovor za predmetnu javnu nabavu dodijeljen drugom ponuditelju.
               
            
                  2.
               
               
                  Parlamentu se nalaže da Isopixu dostavi izvješće o ocjeni ponuda u verziji koja nije povjerljiva.
               
            
                  3.
               
               
                  Zahtjev za privremenu pravnu zaštitu u predmetu T-163/20 R II odbacuje se kao nedopušten.
               
            
                  4.
               
               
                  Rješenja od 3. travnja 2020., Isopix/Parlament (T-163/20 R), i od 22. travnja 2020., Isopix/Parlament (T-163/20 R II), se ukidaju.
               
            
                  5.
               
               
                  O troškovima će se odlučiti naknadno.